CELEX: 42019D1201
Language: bg
Date: 2019-07-10 00:00:00
Title: Решение (ЕС, Евратом) 2019/1201 на представителите на правителствата на държавите членки от 10 юли 2019 година за назначаване на един съдия в Съда

15.7.2019   
               
               
                  BG
               
               
                  Официален вестник на Европейския съюз
               
               
                  L 189/70
               
            
         РЕШЕНИЕ (ЕС, Евратом) 2019/1201 НА ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ ЧЛЕНКИ
         от 10 юли 2019 година
         за назначаване на един съдия в Съда
         ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ — ЧЛЕНКИ НА ЕВРОПЕЙСКИЯ СЪЮЗ,
         като взеха предвид Договора за Европейския съюз, и по-специално член 19 от него,
         като взеха предвид Договора за функционирането на Европейския съюз, и по-специално членове 253 и 255 от него,
         като взеха предвид Договора за създаване на Европейската общност за атомна енергия, и по-специално член 106а, параграф 1 от него,
         като имат предвид, че:
         
                     (1)
                  
                  
                     Съгласно членове 5 и 7 от Протокол № 3 относно статута на Съда на Европейския съюз и след оставката, считано от 7 октомври 2019 г., на г-н Carl Gustav FERNLUND в Съда следва да бъде назначен един съдия за остатъка от мандата на г-н Carl Gustav FERNLUND, а именно до 6 октомври 2024 г.
                  
               
                     (2)
                  
                  
                     За освобождаващата се длъжност беше предложена кандидатурата на г-н Nils WAHL.
                  
               
                     (3)
                  
                  
                     Комитетът, създаден с член 255 от Договора за функционирането на Европейския съюз, даде становище относно годността на кандидата да упражнява функциите на съдия в Съда,
                  
               ПРИЕХА НАСТОЯЩОТО РЕШЕНИЕ:
         
            Член 1
            Г-н Nils WAHL се назначава за съдия в Съда за периода от 7 октомври 2019 г. до 6 октомври 2024 г.
         
         
            Член 2
            Настоящото решение влиза в сила в деня на публикуването му в Официален вестник на Европейския съюз.
         
         
            Съставено в Брюксел на 10 юли 2019 година.
            
               
                  Председател
               
               M. RISLAKKI